પણ ભારતના અનેક રાજાઓનાં ભવ્ય પરાક્રમો, એમની દીર્ધદ્રષ્ટિ તથા પ્રજાવત્સલતાનો ઈતિહાસ ઢાંકીને તેઓ ગટર, ઈન્સ્પેકટરના રિપોર્ટની જેમ જ્યાં જ્યાં કુશાસન કે અંધાધુંધી દેખાઈ તેને જ ઈતિહાસમાં વણી લઈને ભારતની પ્રજા સામે મૂકશે. સિરીઝના પ્રથમ લેખમાં અમેરિકાના પર્લ હાર્બર અને સામે જપાનના હિરોશીમા-નાગાસાકીના ઈતિહાસ માટે બેઉ દેશોનો નજરિયો જુદો જ હોવાનો એવું ઉદાહરણ આપેલું તે ભારતના ઈતિહાસને બરાબર લાગુ પડે છે. ૧૯૪૭ સુધી તમને ભારતનાં રાજારજવાડાંઓની માઈનસ સાઈડનો ઈતિહાસ ભણવવામાં આવ્યો. કારણ કે ત્યાં સુધી આ પવિત્ર ભૂમિ ગંદો યુનિયન જેક લહેરાતો હતો. પણ પંદરમી ઓગષ્ટ ઓગણીસો સુડતાળીસના અલમોસ્ટ સિત્તેર વર્ષ પછી પણ આપણે એ જ ઈતિહાસ ભણાવવાનો?